Σίτιση και προχωρημένη άνοια: Παράγοντες που συμβάλλουν στην απόφαση του τρόπου σίτισης και διαχείριση των δυσφαγικών συμπτωμάτων
Creators: name: Καργάκη, Χριστίνα Ματένια Πασχάλη
Publisher: name: Aristotle University of Thessaloniki
Year: 2023
Subjects: Διαταραχές κατάποσης
Προχωρημένη άνοια
Τεχνητή σίτιση
Swallowing impairment
Advanced dementia
Artificial nutrition

description: Η συγκεκριμένη εργασία αναλύει τα τελευταία επιστημονικά δεδομένα σχετικά με την αναγκαιότητα της τοποθέτησης τεχνητής σίτισης σε άτομα με προχωρημένη άνοια, καταλήγοντας πως δεν αποκομίζονται αρκετά οφέλη, ενώ αντιθέτως αυτού του είδους η παρέμβαση στην συγκεκριμένη πληθυσμιακή ομάδα ενέχει αρκετούς κινδύνους. Παρ’ όλα αυτά, κλινικά η διενέργεια γαστροστομίας συνεχίζει να θεωρείται από πολλούς ως το πρότυπο φροντίδας και να πραγματοποιείται κατά κόρον. Η διερεύνηση των λόγων για τους οποίους υπάρχει αυτή η ασυμφωνία μεταξύ έρευνας και κλινικής πράξης είναι μείζονος σημασίας, ώστε να μπορέσουν να αναγνωριστούν και να παρακαμφθούν τα εμπόδια που οδηγούν στην υπονόμευση της καλύτερης δυνατής φροντίδας του ασθενή. Οι λόγοι αυτοί αναφέρονται αναλυτικά σε αυτήν την εργασία και αφορούν τόσο τους οικείους, όσο και το ιατρικό προσωπικό, καθώς και διαδικαστικά και ηθικά θέματα που προκύπτουν. Η σίτιση από το στόμα με τη βοήθεια περιθάλποντα αποτελεί συχνά έναν καλό εναλλακτικό τρόπο σίτισης και ενυδάτωσης, που όμως και αυτή έχει τις δικές της προκλήσεις. Στην εργασία αυτή αναφέρονται τεχνικές με τις οποίες μπορούν να καταπολεμηθούν οι προκλήσεις αυτές κατά τη σίτιση per os. Τέλος, οι αντισταθμιστικές και θεραπευτικές παρεμβάσεις μπορούν να συνεισφέρουν στην καλύτερη διαχείριση των δυσφαγικών συμπτωμάτων στους ασθενείς με άνοια. Η συμβολή της λογοθεραπευτικής παρέμβασης τονίζεται, όμως ιδιαίτερη προσοχή πρέπει να δοθεί στην αποφυγή της αποκλειστικής χρήσης αντισταθμιστικών τεχνικών. Αντιθέτως, προτείνεται η έναρξη της παρέμβασης να γίνεται ταυτόχρονα με τη διάγνωση της ασθένειας, ώστε οι ασθενείς να λάβουν την καλύτερη δυνατή φροντίδα. Με αυτόν τον τρόπο θα μπορούν να διατηρήσουν τα οφέλη της παρέμβασης έως και σε προχωρημένο στάδιο άνοιας ή και ακόμα μέχρι το τέλος της ζωής τους.
description: The aim of the present thesis was the study of the latest research evidence regarding the necessity of artificial nutrition in people with advanced dementia. Although the evidence does not support artificial nutrition, this practice continues in clinical settings. The factors that contribute to this practice and shape this decision are investigated in this thesis, in order to provide a better understanding of the underlying reasons, and to tackle any obstacles from obtaining the best decision regarding the patient’s interest. Assisted oral feeding is a great alternative to artificial nutrition in patients with advanced dementia, although this method could be challenging as well. In this current thesis, tools and techniques for tackling these challenges are provided. Lastly, compensatory and therapeutic techniques that could further support and assist oral feeding and the swallowing ability are discussed. Speech therapy is of great importance for patients with advanced dementia, although the intervention should not only include compensatory strategies. It is therefore suggested that intervention should start as early as when the patients are diagnosed with dementia, in order for them to obtain the best results out of therapy. Applying this approach, they could preserve their swallowing function even when they get to an advanced stage of dementia.